CELEX: 62011TN0668
Language: el
Date: 2011-12-30 00:00:00
Title: Υπόθεση T-668/11: Αγωγή της 30ής Δεκεμβρίου 2011 — VIP Car Solutions κατά Κοινοβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/14
            
         Αγωγή της 30ής Δεκεμβρίου 2011 — VIP Car Solutions κατά Κοινοβουλίου
   (Υπόθεση T-668/11)
   2012/C 109/33
   Γλώσσα διαδικασίας: η γαλλική
   
      Διάδικοι
   
   
      Ενάγουσα: VIP Car Solutions SARL (Hoenheim, Γαλλία) (εκπρόσωπος: G. Welzer, δικηγόρος)
   
      Εναγόμενο: Ευρωπαϊκό Κοινοβούλιο
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει το Ευρωπαϊκό Κοινοβούλιο να καταβάλει 1 408 000 ευρώ στην SARL VIP CAR SOLUTIONS·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.
            
         
      Ισχυρισμοί και κύρια επιχειρήματα
   
   Η ενάγουσα ζητεί αποζημίωση και χρηματική ικανοποίηση για τη ζημία και την ηθική βλάβη που ισχυρίζεται ότι υπέστη κατόπιν της αποφάσεως του Κοινοβουλίου, της 24ης Ιανουαρίου 2007, να απορρίψει την προσφορά που υπέβαλε στο πλαίσιο διαγωνισμού που αφορούσε τη μεταφορά των μελών του Ευρωπαϊκού Κοινοβουλίου με αυτοκίνητο και μικρό λεωφορείο με οδηγό κατά τις περιόδους συνόδου στο Στρασβούργο (υπ’ αριθ. PE/2006/06/UTD/1) (1). Η απόφαση αυτή ακυρώθηκε με την απόφαση του τότε Πρωτοδικείου της 20ής Μαΐου 2009 επί της υποθέσεως T-89/07, VIP Car Solutions κατά Κοινοβουλίου (2).
   Προς στήριξη της αγωγής η ενάγουσα προβάλλει ως κατάφωρα παράνομη ζημιογόνο συμπεριφορά του Κοινοβουλίου η οποία της προκάλεσε ζημία:
   
               —
            
            
               την παραβίαση της υποχρεώσεως ανακοινώσεως της τιμής που προσέφερε ο επιλεγείς διαγωνιζόμενος·
            
         
               —
            
            
               την παραβίαση της υποχρεώσεως αιτιολογήσεως, επειδή το Κοινοβούλιο δεν ανακοίνωσε καμία πληροφορία σχετικά με τα χαρακτηριστικά και τα συγκριτικά πλεονεκτήματα της προσφοράς που έγινε δεκτή, καθώς και
            
         
               —
            
            
               την πρόδηλη πλάνη εκτιμήσεως, επειδή το Κοινοβούλιο δεν στήριξε την απόφασή του σε κριτήρια επιλογής και αναθέσεως, τα οποία είχαν προηγουμένως καθοριστεί στα έγγραφα του διαγωνισμού.
            
         
      (1)  ΕΕ 2006/S 177-187988.
   
      (2)  Συλλογή 2009, σ. ΙΙ-1403.